CELEX: 32009D0752
Language: et
Date: 2009-10-12 00:00:00
Title: 2009/752/EÜ: Komisjoni otsus, 12. oktoober 2009 , millega antakse luba tavalisest hiilgevähist ( Euphausia superba ) saadud lipiidiekstrakti turule laskmiseks toidu uuendkoostisosana Euroopa Parlamendi ja nõukogu määruse (EÜ) nr 258/97 alusel (teatavaks tehtud numbri K(2009) 7647 all)

13.10.2009   
            
            
               ET
            
            
               Euroopa Liidu Teataja
            
            
               L 268/33
            
         
      KOMISJONI OTSUS,
   12. oktoober 2009,
   millega antakse luba tavalisest hiilgevähist (Euphausia superba) saadud lipiidiekstrakti turule laskmiseks toidu uuendkoostisosana Euroopa Parlamendi ja nõukogu määruse (EÜ) nr 258/97 alusel
   (teatavaks tehtud numbri K(2009) 7647 all)
   (Ainult ingliskeelne tekst on autentne)
   (2009/752/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 27. jaanuari 1997. aasta määrust (EÜ) nr 258/97 uuendtoidu ja toidu uuendkoostisosade kohta, (1) eriti selle artiklit 7,
   ning arvestades järgmist:
   
               (1)
            
            
               Äriühing Neptune Technologies & Bioressources Inc. esitas 29. septembril 2006 Soome pädevatele asutustele taotluse lasta toidu uuendkoostisosana turule tavalisest hiilgevähist (Euphausia superba) saadud lipiidiekstrakt.
            
         
               (2)
            
            
               29. jaanuaril 2007 esitas Soome pädev toiduhindamisasutus esmase hindamisaruande. Selles aruandes jõuti järeldusele, et tavalisest hiilgevähist (Euphausia superba) saadud lipiidiekstrakti kasutamist toidu koostisosana võib lubada.
            
         
               (3)
            
            
               Komisjon edastas esmase hindamisaruande kõikidele liikmesriikidele 19. veebruaril 2007.
            
         
               (4)
            
            
               Määruse (EÜ) nr 258/97 artikli 6 lõikes 4 sätestatud 60päevase ajavahemiku jooksul esitati kooskõlas kõnealuse sättega põhjendatud vastuväited toote turustamise kohta.
            
         
               (5)
            
            
               Seepärast konsulteeriti 31. jaanuaril 2008 Euroopa Toiduohutusametiga (EFSA).
            
         
               (6)
            
            
               Euroopa Komisjoni taotlusel esitatud dieettoiduainete, toitumis- ja allergiakomisjoni teaduslikus arvamuses Euphausia superba lipiidiekstrakti toidu koostisosana kasutamise kohta jõudis teaduskomisjon järeldusele, et tavalisest hiilgevähist (Euphausia superba) saadud lipiidiekstrakt on kavandatud kasutusviiside korral ohutu.
            
         
               (7)
            
            
               Esmase hindamisaruande alusel on kindlaks tehtud, et tavalisest hiilgevähist (Euphausia superba) saadud lipiidiekstrakt vastab määruse artikli 3 lõikes 1 sätestatud kriteeriumidele.
            
         
               (8)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Tavalisest hiilgevähist (Euphausia superba) saadud lipiidiekstrakti, mida on kirjeldatud I lisas, tohib lasta ühenduse turule toidu uuendkoostisosana kasutamiseks II lisas loetletud kasutusviisidel ja maksimumkoguste piires.
   Artikkel 2
   Nimetus „tavalisest hiilgevähist (Euphausia superba) saadud lipiidiekstrakt” märgitakse kas kõnealuse toote märgistusele või seda toodet sisaldava toidu koostisosade loetellu.
   Artikkel 3
   Käesolev otsus on adresseeritud äriühingule Neptune Technologies & Bioressources Inc., 225 Promenade du Centropolis, Bureau 200, Laval, Quebec, H7T 0B3, Kanada.
   
      Brüssel, 12. oktoober 2009
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  EÜT L 43, 14.2.1997, lk 1.
   
      I LISA
      
         TAVALISEST HIILGEVÄHIST (EUPHAUSIA SUPERBA) SAADUD LIPIIDIEKSTRAKTI TEHNILISED NÕUDED
      
      
         Kirjeldus
      
      Tavalisest hiilgevähist (Euphausia superba) saadud lipiidiekstrakti tootmiseks tuleb sügavkülmutatud hiilgevähk purustada ja atsetooni abil ekstraheerida. Valgud ja vähijäänused eemaldatakse lipiidiekstraktist filtreerimise teel. Atsetoon ja jääkvesi eemaldatakse aurustamisega.
      
                  Näitaja
               
               
                  Nõuded
               
            
                  Seebistumisarv
               
               
                  Mitte üle 185 mg KOH/g
               
            
                  Peroksiidarv
               
               
                  Mitte üle 0,2 meq O2/kg õli kohta
               
            
                  Niiskus ja lenduvad komponendid
               
               
                  Mitte üle 0,9 %
               
            
                  Fosfolipiidid
               
               
                  Mitte üle 50 %
               
            
                  Transrasvhapped
               
               
                  Mitte üle 1 %
               
            
                  EPA (eikosapentaeenhape)
               
               
                  Vähemalt 15 %
               
            
                  DHA (dokosaheksaeenhape)
               
               
                  Vähemalt 7 %
               
            
   
      II LISA
      
         TAVALISEST HIILGEVÄHIST (EUPHAUSIA SUPERBA) SAADUD LIPIIDIEKSTRAKTI KASUTAMINE
      
      
                  Kasutusrühm
               
               
                  DHA ja EPA kogusisalduse ülempiir
               
            
                  Piimatooted, v.a piimal põhinevad joogid
               
               
                  200 mg/100 g või juustutoodete puhul 600 mg/100 g
               
            
                  Piimatoodete analoogid, v.a joogid
               
               
                  200 mg/100 g või juustutoodete analoogide puhul 600 mg/100 g
               
            
                  Võiderasvad ja kastmed
               
               
                  600 mg/100 g
               
            
                  Hommikuhelbed
               
               
                  500 mg/100 g
               
            
                  Toidulisandid
               
               
                  200 mg tootja soovitatava päevase koguse kohta
               
            
                  Meditsiinilise otstarbega eritoidud
               
               
                  Vastavalt nende inimeste erivajadustele, kellele tooted on ette nähtud
               
            
                  Kehakaalu alandamiseks ette nähtud vähendatud energiasisaldusega toidud
               
               
                  200 mg söögikorra asendaja kohta